
	ACTA 


	Expedient núm.: 
	Òrgan col·legiat: 

	JGL/2020/15
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	20 d’abril de 2020 

	Durada 
	des de les 19.00 fins a les 21.30 hores 

	Lloc 
	Saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals


 
	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/14 de la Junta de Govern Local de la sessió duta a terme el dia 13 d’abril de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AIGÜES
	Expedient 378/2020. Revisió facturació aigua 2n, 3r i 4t trimestre de 2019 

	Favorable
	Tipus de votació: unanimitat

	Vista la sol·licitud que demana que se li revisin les facturacions d’aigua d’un immoble anomenat corresponents al 2n, 3r i 4t trimestre de 2019, ja que té un consum molt elevat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que s'ha revisat el comptador i tot està correcte. No obstant això, s'ha canviat el comptador que estava instal·lar per un de telecontrol per fer-ne un seguiment més acurat. Si es detecta alguna anomalia es farà saber al sol·licitant. 


	Expedient 578/2020. Agència Catalana de l'Aigua – escrit informatiu

	Favorable
	Tipus de votació: unanimitat

	Rosó Barrera, regidora delegada de Serveis, dona compte de l’escrit tramés per Manel Pascual i Díaz, cap de la Demarcació Territorial de Lleida de l’Agència Catalana de l'Aigua, en relació a totes les actuacions que, de moment, estan aturades a causa de l’estat d’alarma que s’està vivint en aquests moments ocasionat per la COVID-19 i que tan bon punt les disposicions del govern estatal i de la Generalitat, o altres circumstàncies ho permetin es reprendran; per això facilita diferents adreces electròniques on poder adreçar els dubtes i preocupacions que es puguin plantejar. També s’informa que, de moment, des de l’Agència s’han decretat reduccions de costos del cànon de l’aigua amb la fi de contribuir a pal·liar les dificultats econòmiques que, de ben segur, es trobaran tots els ciutadans i agents productius de Catalunya, quan es torni a la normalitat.


CEMENTIRI
	Expedient 580/2020. Lloguer de dret funerari d’un nínxol part nova J 

	Favorable
	Tipus de votació: unanimitat

	Vista la sol·licitud de lloguer del dret funerari del nínxol número 78 de la part nova J del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el lloguer sol·licitat per un termini de 5 anys, un cop pagada la taxa establerta a l'ordenança corresponent.


CONTRACTACIÓ
	Expedient 404/2020. Contracte menor de servei – programa radiofònic «La Central» 

	Favorable
	Tipus de votació: unanimitat

	Vist l'informe justificatiu de la necessitat del contracte emès per l’Alcaldia en data 3 de març de 2020, en la que es motiva la necessitat i idoneïtat d'efectuar un contracte menor de serveis per adjudicar la realització del programa radiofònic «La Central»,  de març a juliol 2020, amb codi CPV 92211000-3;
Vist que la motivació que justifica la necessitat de contracte és la següent:
"La proposta presentada per Solsona FM i les emissores Ràdio Sallent, Ràdio Sant Fruitós i Castellet Ràdio (totes elles gestionades per Ona Bages) i Ràdio 010 (gestionada per Ona Moianès) és «La Central», un magazín matinal que posa al dia de l’actualitat de la zona de la Catalunya Central, amb notícies, entrevistes, reportatges, seccions, tertúlies i espais de participació de sectors de la població de diversos àmbits (escolars, esportius, etc). S’emet de dilluns a divendres de 8 a 11 del matí entre el 2 de març i el 31 de juliol. El programa es produeix als estudis de Ràdio Sant Fruitós (entitat encarregada de coordinar la realització de les tasques de producció amb les altres ràdios participants) i s'emet en directe per totes les emissores implicades en la producció, d’acord amb el projecte presentat a la XAL. En tant que Ràdio Sant Fruitós és l’emissora capçalera, correspon a la seva gestora, Ona Bages, fer-se càrrec dels serveis i prestacions de direcció, conducció i locució, redacció, guionització, producció, documentació i tots aquells que se'n derivin per a l’elaboració i emissió del programa";
Atès que Ona Bages és la cooperativa gestora de Ràdio Sant Fruitós, l’emissora capçalera de «La Central», i que gestiona la majoria de ràdios involucrades en aquest projecte i les coordina, es considera necessari atorgar aquest contracte menor de servei a Ona Bages;
Vist el pressupost per a la realització de l’esmentat servei ascendeix a 14.000,00 € (IVA exclòs) més 21% (2,940,00 €) el que fa un total de 16.940,00 € (IVA inclòs);
Vist que el present contracte té una durada de realització prevista entre els mesos de març i juliol de 2020 (inclosos); per tant, no és superior a 1 any ni objecte de cap pròrroga;
Vist que el present contracte té un pressupost base de licitació de 14.000,00 € (IVA exclòs), i per tant és inferior a 15.000,00 € atès que es tracta d'un contracte de serveis;
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Vist que el contractista proposat no ha subscrit més contractes menors amb prestacions que siguin equivalents que individualment o conjuntament superin els 15.000,00 € atès que es tracta d'un contracte de serveis, durant el present exercici pressupostari;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic, 
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Adjudicar el contracte menor de serveis per la producció del magazín radiofònic matinal que posa al dia de l’actualitat de la zona de la Catalunya Central, amb notícies, entrevistes, reportatges, seccions, tertúlies i espais de participació de sectors de la població de diversos àmbits (escolars, esportius, etc.) anomenat «La Central» a Ona Bages, que és la cooperativa gestora de Ràdio Sant Fruitós, l’emissora capçalera de «La Central», i que gestiona la majoria de ràdios involucrades en aquest projecte i les coordina; per un import de 14.000,00 € (IVA exclòs) més 21% (2,940,00€) el que fa un total de 16.940,00 € (IVA inclòs) des del mes de març al mes de juliol de 2020 (ambdós inclosos), i de conformitat amb les altres característiques del contracte definides en la seva oferta que consta a l'expedient.
Segon. Autoritzar i disposar, per un import de 14.000,00 € (IVA exclòs), la despesa que per aquest Ajuntament representa la present contractació, amb càrrec a l'aplicació pressupostària:
Exercici
Aplicació pressupostària
Import
IVA/IGIC
Total
2020
4910 22298
7.000,00 €
21%
8.470,00 €
2020
9290 22601
7.000,00 €
21%
8.470,00 €
Tercer. Designar com a responsable del contracte la directora de l’emissora Solsona FM (Ajuntament de Solsona).
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari en el termini de deu dies a partir de la signatura de la resolució.


GOVERNACIÓ
	Expedient 570/2020. Jovent Republicà – ocupació via pública, dia 27 de juny de 2020 

	Favorable
	Tipus de votació: unanimitat

	Vista la sol·licitud presentada i subscrita per Joan Parcerisa i Albacete, amb DNI núm. ***8592**, representant de Jovent Republicà, en què, amb motiu del Concurs de Música Jove, demana autorització per poder dur a terme un concurs de bandes emergents el dia 27 de juny, a la plaça Major, el concert finalitzà entre les 01.30 i les 02.00 hores; també demana poder disposar d’un escenari i d’una connexió al subministrament elèctric i poder instal·lar una barra mentre duri el concert;
Vist l’informe 126/2020 emès per la Policia Local i a proposta de l'alcalde i de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que l'autorització queda condicionada a les mesures que hi pugui haver vigents el dia del concert en relació a la crisi sanitària originada per la COVID-19. 


	Expedient 582/2020. Ocupació de la via pública per dur a terme una mudança

	Favorable
	Tipus de votació: unanimitat

	Vista la sol·licitud d’autorització per reservar dues places d’aparcament de la carretera de Sant Llorenç, a l’alçada del bar restaurant Trabucaire el dia 22 d’abril per poder dur a terme una mudança i que se senyalitzi la zona;
Vist l'informe 127/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita previ pagament de la taxa corresponent. Es comunica al sol·licitant  que s’han de seguir els protocols de seguretat contra la COVID-19, portant els equips de protecció i respectant les distàncies entre les persones, procurant realitzar els treballs el més ràpid possible. La taxa per ocupació de la via pública amb grues o camions sense tall de circulació durant un període inferior a mig dia ascendeix a 10,00 €.


	Expedient 583/2020. Ocupació de la via pública per dur a terme una mudança

	Favorable
	Tipus de votació: unanimitat

	Vista la sol·licitud d’autorització per poder dur a terme una mudança el dia 22 d’abri; la càrrega es realitzarà al carrer Nou, 19 i la descàrrega a l’avinguda del Cardenal Tarancon, 37, 1r 1a, i s’utilitzaran les zones de càrrega i descàrrega per estacionar el camió;
Vist l'informe 127/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita previ pagament de la taxa corresponent. Es comunica a la sol·licitant  que s’han de seguir els protocols de seguretat contra la COVID-19, portant els equips de protecció i respectant les distàncies entre les persones, procurant realitzar els treballs el més ràpid possible. La taxa per ocupació de la via pública amb grues o camions sense tall de circulació durant un període superior a mig dia ascendeix a 25,00 €.


HISENDA
	Expedient 492/2020. Operació de préstec per al finançament de les inversions del pressupost de 2020

	Favorable
	Tipus de votació: unanimitat

	Amb data 16 de març 2019, es va incoar procediment per concertar una operació de préstec per al finançament de les inversions previstes al Pressupost d'aquest ajuntament per a l'exercici 2020.
Atès que s’han sol·licitat ofertes a les entitats financeres de la localitat atorgant-los    fins el dia 15 d’abril de 2020 per a la presentació d'aquestes;
Atès que les ofertes presentades han estat tres: BBVA, Banc Sabadell i Caixabank, i després de la recepció de l'informe de valoració tècnica, es va realitzar proposta d'adjudicació a favor de BBVA;
Tenint en consideració la Legislació aplicable a l'assumpte és la següent:
— Els articles 2.1.f), 48.bis i 48 a 55 del Text refós de la Llei reguladora de les hisendes locals Reial decret legislatiu 2/2004, de 5 de març.
— Els articles 21.1.f), 22.2.m), 47.2.l) de la Llei 7/1985, de 2 d'abril, reguladora de les bases de règim local.
— Els articles 11 a 17 Llei orgànica 2/2012, de 27 d'abril, d'Estabilitat pressupostària i sostenibilitat financera.
— Els articles 25 i següents de la Llei 8/2001, d'Estabilitat pressupostària, en la seva aplicació a les entitats locals, aprovat per Reial decret 1463/2007, de 2 de novembre.
— La disposició final trentena primera de la Llei 17/2012, de 27 de desembre, de pressupostos generals de l'estat per a l'any 2013.
— L'article 28 de la Llei 19/2013, de 9 de desembre, de transparència, accés a la informació pública i bon govern.
— La Resolució de 4 de juliol de 2017, de la Secretaria General del Tresor i Política Financera, per la qual es defineix el principi de prudència financera aplicable a les operacions d'endeutament i derivats de les comunitats autònomes i entitats locals.
— El Reial decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i unes altres de caràcter econòmic, crea el fons de finançament a Comunitats Autònomes i el fons de finançament a entitats locals.
— L'article 10 i la disposició addicional segona de la Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014;
Vist els antecedents, es considera que l'expedient ha seguit la tramitació establerta en la legislació aplicable procedint la seva aprovació per la Junta de Govern Local de conformitat amb l'article 52.2 del Text refós de Llei d'hisendes locals, aprovat per Reial decret legislatiu 2/2004, de 5 de març;
Per això, de conformitat amb  l'article 175 del Reglament d'organització, funcionament i règim jurídic de les entitats locals, aprovat per Reial decret 2568/1986, de 28 de novembre;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Adjudicar la concertació de l'operació de préstec per al finançament de les inversions del pressupost de 2020 a BBVA, per import de 560.000,00 € en les condicions següents:
Import concedit: 560.000,00 €
Termini de l’operació: 10 anys
Període de liquidació d'interessos i amortització: trimestral
Comissions estudi, obertura i cancel·lació: 0,00%
Tipus d’interès variable: Euribor 3 mesos + 0,82%
Intervenció de l’operació: secretari/a de l’Ajuntament.
Segon. Notificar l'adjudicació a les entitats financeres que han presentat ofertes i han resultat excloses.
Tercer. Notificar a BBVA, adjudicatari d'aquesta operació de préstec a llarg termini aquesta resolució i citar-lo per a la seva formalització.


PARCS I JARDINS
	Expedient 573/2020. Poda arbres – plaça de Palau

	Desfavorable
	Tipus de votació: unanimitat

	Vista la sol·licitud que demana que l'Ajuntament podi els arbres que hi ha a la plaça de Palau, ja que estan molt crescuts i tapen la visibilitat als veïns que viuen en els primers pisos de la zona i durant la primavera, la floració, desprèn una olor molt molesta;
A proposta del regidor delegat de Parcs i jardins,
La Junta de Govern Local, en virtut de les facultats que té delegades per decret de l’alcaldia 209/2019, de 7 de juliol, per unanimitat dels assistents acorda comunicar al sol·licitant que no es pot atendre la seva sol·licitud ja que l'Ajuntament ha decidit podar el menys possible els arbres de la ciutat ja que la poda no beneficia als arbres. En tot cas, només es poden les branques que realment envaeixin parcel·les particulars.


PERSONAL
	Expedient 574/2020. Permís per formació 

	Desfavorable
	Tipus de votació: unanimitat

	Vista la sol·licitud presentada per un tècnic municipal, que sol·licita permís per fer una formació online: "Com tramitar llicències i autoritzacions ambientals", organitzada pel Col·legi d'Ambientòlegs de Catalunya i que s'impartirà el dia 6 de maig de 2020.
Vist el que estableix el pacte-conveni de l'Ajuntament de Solsona a l'article 10 i a l'article 28.2.
A proposta del regidor delegat de Medi ambient,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar i les despeses del curs tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent. 


URBANISME
	Expedient 470/2020. Informe tècnic – despreniment de rocs d'un talús a un camí municipal

	Favorable
	Tipus de votació: unanimitat

	Vist que, a petició de l'Ajuntament de Solsona, el dia 15 de novembre de 2019, l’enginyer tècnic d’obres públiques, Jordi Ruiz i Guitart, va fer una primera avaluació visual de l’estat del talús de formació natural que presenta una alineació W-E, situat entre el riu Negre i la rasa de Rotgers, i dels blocs de la capçalera, degut a uns despreniments que van tenir lloc el mateix dia, i que van afectar de ple el camí municipal, anomenat camí del Grau, a la cota 725 m SNM;
Vist que, a data 12 de desembre de 2019, el mateix enginyer va emetre «informe tècnic del talús sobre camí del Grau-La Ribereta», assenyalant que les diferents orientacions en els plans de fractura ocasionalment poden ocasionar inestabilitats locals en forma de ruptura en falca degut a la direcció i cabussament de cadascuna d’elles;
Que les falques que poden presentar un major risc es detecten a la cara superior del talús i que a més son les de majors dimensions, i que també presenten un coeficient de forma molt regular que, en cas de caiguda, podrien afavorir un desplaçament a major distància, no entrant a avaluar en l’informe quin podria ser el seu abast i que hauria de ser objecte d'un estudi específic amb mes profunditat.
El tècnic també afegeix que la inspecció ha estat motivada per la recent caiguda de blocs però s'han pogut observar caigudes no recents de blocs aïllats en les zones adjacents al camí. A la vista del que s'ha pogut observar, recomana fer un estudi específic d'estabilitat local enfront de caigudes de blocs amb estudi de trajectòries i disseny de mesures de contenció necessàries, ja fossin mitjançant sistemes estàtics o dinàmics tant de sosteniment com d'apantallaments.
Vist que la propietat sota l'esmentat talús en l'àmbit corresponent a la cota mes alta del talús corresponen a un únic titular;
Examinada la documentació que l'acompanya, i de conformitat amb l’establert en l'article 21.1.b) i k) de la Llei 7/1985, de 2 d'abril, reguladora de les bases de règim local,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Assenyalar que, d'acord amb l'Informe del l’enginyer tècnic d’obres públiques, Jordi Ruiz i Guitart, de data 12 de desembre de 2019, es descriu l’avaluació de l’estat del talús de formació natural que presenta una alineació W-E, situat entre el riu Negre i la rasa de Rotgers, i dels blocs de la capçalera, degut a uns despreniments de rocs, i que van afectar de ple el camí municipal, anomenat camí del Grau a la cota 725 m SNM. Advertint que aquest informe només té efectes a nivell d'estabilitat local del talús per caiguda de blocs aïllats.
Tenint en compte que al peu del talús s’hi troba l'esmentat camí del Grau i zones de treball agrícola, i el risc que les caigudes poden suposar per a les persones, es recomana la seva anàlisi mes exhaustiva mitjançant eines d'anàlisi com el programa GeoRock de simulació de caiguda de roques amb el mètode anomenat Lumped Mass i CRSP, a més de l'adopció de mesures de protecció com tanques de protecció, xarxes de protecció i/o sistemes d'ancoratge adequats o be sistemes definitius de moviment de terres que eliminin el risc existent de forma definitiva.
Segon. Notificar a la propietària del terreny on està situat el talús aquest acord juntament amb l’«informe tècnic del talús sobre  camí del Grau-La Ribereta», redactat per l’enginyer tècnic d’obres públiques, Jordi Ruiz i Guitart, a data 12 de desembre de 2019, i advertir-la perquè adopti les mesures necessàries a fi d’estabilitzar el talús esmentat i eliminar els possibles despreniments de roques al camí municipal del Grau.


	Expedient 1398/2019. Aprovació definitiva – Projecte de reparcel·lació que desenvolupa el Pla parcial del subsector 1 del sector F «Cabana del Silo»

	Favorable
	Tipus de votació: unanimitat

	El dia 15 de maig de 2019, amb registre d’entrada núm. 2019-E-RE-1555, la mercantil Solicelgrat, SL, representada per Ramon Padullés i Rosell, propietària que representa el 79,40% de l’àmbit del subsector 1, presentà el projecte de reparcel·lació que desenvolupa el Pla parcial del subsector 1 del sector F "Cabana del Silo".
La Junta de Govern Local,en la sesió del dia 12 d’agost de 2019  aprovà inicialment l'expedient de reparcel·lació que desenvolupa el Pla parcial del subsector 1 del sector F "Cabana del Silo".
El projecte de reparcel·lació es va sotmetre al tràmit d’ informació pública durant el termini d'un mes, (sense tenir en compte el mes d’agost)  mitjançant anunci publicat en el Butlletí Oficial de la Província de Lleida núm. 159 del dia 19 d’agost de 2019, al diari ARA, del dia 21 d’agost de 2019 i en el tauler d'anuncis del Ajuntament de Solsona (Solsonès), advertint la possibilitat de formular al·legacions.
L’expedient  ha estat a disposició a la seu electrònica de l'Ajuntament de Solsona (Solsonès) (https://www.ajsolsona.cat/seu-electronica).
S’ha donat audiència mitjançant citació personal als interessats, pel termini d'un mes, (sense tenir en compte el mes d’agost) perquè es pogués presentar les al·legacions que estimin pertinents.
Durant el termini d’informació pública s'ha presentat l’al·legació següent:
- Una al·legació presentada per Esteve Gangolells i Sampons el dia 24 de setembre de 2019 amb número de registre 2019-E-RC-2885 en que demana que s’anul·li i es deixi sense efecte la tramitació del projecte de reparcel·lació en base a:
1. El projecte aprovat és conseqüència d’una divisió en subsectors que s’ha fet de forma que la finca del senyor Gangolells quedi dividida i molt perjudicada al quedar només una part, concretament 2.039,80 m2, vinculats al desenvolupament del subsector 1, quedant l’altra part pendent d’un futur desenvolupament, la qual cosa no solament suposa un perjudici de pèrdua d’aprofitament sinó també una pèrdua de rendiment de la finca agrícola. Per contra,  la divisió és beneficiosa pels promotors del sector.
2. Hi ha un desequilibri en l’aprofitament urbanístic i no està justificada la conveniència i oportunitat de la divisió, llevat el de l'interès d’uns promotors particulars.
3. No queda acreditat: Que la divisió del sector tingui dimensions susceptibles d’assumir les cessions de sòl derivades de les exigències del planejament; que la divisió en subsector faci possible la distribució equitativa de beneficis  i càrregues; i que la divisió tingui entitats suficient per justificar tècnicament i econòmicament l’autonomia de l’actuació.
4. Que disposa de la propietat del 14% de la superfície i sols se li adjudica una parcel·la enfront les 12 que s’adjudiquen als promotors del subsector.
La Junta de Compensació del subsector 1, sector F «la Cabana del Silo» es constituí el dia 24 de gener de 2020, davant la notària de Solsona, Roser Berenguer i Sabaté, amb protocol núm. 60.
El projecte d’urbanització del subsector presentat per la Junta de Compensació del subsector 1 del sector F va ser aprovat definitivament el 16 de març de 2020, en sessió de la Junta de Govern Local, condicionat a l’acceptació de diverses condicions per part dels promotors.
El 5 de març de 2020, amb núm. de registre 2020-E-RE-172, la Junta de compensació del subsector 1 del sector F presentà la documentació per tal d’aprovar definitivament el projecte de reparcel·lació.
El dia 17 d’abril de 2020 l’arquitecte municipal ha emès l’informe en relació al projecte presentat en què transcrit literalment diu:
«L’informe tècnic previ a l’aprovació inicial del projecte presentava les observacions que segueixen:
- arts. 2.1 i 4.1 de la memòria. En quant a la superfície de l’àmbit reparcel·lable el projecte fa constar que la superfície de domini públic dins de l’àmbit és de 1.219,90 m2, quan en el Pla parcial es fan constar 1.223,50 m2.
- en atenció a l’article 150.1. e) del RLUC, cal incorporar a la documentació gràfica el plànol de superposició de finques aportades i resultants (amb les característiques indicades a l’art. 150.2 del RLUC).
- cal justificar el compliment de la superfície de vials determinada pel Pla parcial del subsector.
El projecte de reparcel·lació presentat ara per a la seva aprovació definitiva, esmena el primer dels punts relacionats anteriorment i actualitza les despeses relacionades amb els costos d’execució de les obres d’urbanització en relació al projecte d’urbanització que ja ha estat aprovat definitivament (amb condicions).
Així doncs cal insistir en els altres punts que s’esmentaven a l’anterior informe:
- en atenció a l’article 150.1. e) del RLUC, la documentació gràfica del projecte de reparcel·lació ha d’incorporar el plànol de superposició de finques aportades i resultants, a una escala entre 1:500 i 1:1.000.
- en atenció a l’article 138.1 del RLUC, indicant que tota la superfície inclosa en l'àmbit de la reparcel·lació, sigui o no sigui edificable, ha de ser objecte de nova adjudicació en el projecte de reparcel·lació o bé de confirmació de titularitat; caldria completar el quadre de parcel·les resultants amb els terrenys de cessió per vialitat (3.522 m2) i incorporar la fitxa corresponent com a parcel·la adjudicada.
Finalment cal incidir i tenir en consideració les condicions establertes a l’aprovació definitiva del projecte d’urbanització que modificaran les despeses previstes per tal d’executar les obres d’urbanització i per tant el compte de liquidació provisional inclòs en el present projecte e reparcel·lació. 
Amb tot el que ha estat esmentat, si es determina l’aprovació definitiva del projecte cal establir les condicions següents en relació al projecte presentat:
- incorporar a la documentació gràfica del projecte de reparcel·lació el plànol de superposició de finques aportades i resultants, a una escala entre 1:500 i 1:1.000 (article 150.1. e) del RLUC).
- completar el quadre de parcel·les resultants amb els terrenys de cessió per vialitat (3.522 m2) i incorporar la fitxa corresponent com a parcel·la adjudicada (en atenció a l’article 138.1 del RLUC).
- les despeses de les obres d’urbanització a incloure en el projecte de reparcel·lació, seran les resultants de considerar les condicions establertes a l’acord d’aprovació definitiva del projecte d’urbanització del subsector».
La secretària municipal el dia 17 d'abril de 2020 emet informe-proposta de resolució.
Legislació aplicable:
- Els articles 119, 120, 121, 122.2, 124 a 129, 130 a 134 del Text refós de la Llei d'urbanisme de Catalunya, aprovat per Decret legislatiu 1/2010, de 3 d'agost.
- Els articles 130 i següents, i 170 i següents del Reglament de la Llei d'urbanisme, aprovat per Decret 305/2006, de 18 de juliol.
- Els articles 34 i següents del Text refós de la Llei de sòl i rehabilitació urbana, aprovat per Reial decret legislatiu 7/2015, de 30 d'octubre.
- El Reglament de valoracions de la Llei de sòl, aprovat per Reial decret 1492/2011, de 24 d'octubre.
- L'article 21.1.j) de la Llei 7/1985, de 2 d'abril, reguladora de les bases del règim local.
- Decret de l’Alcaldia 209/2019, pel qual es delega funcions a favor de la Junta de Govern Local, publicat a BOP de Lleida núm 136, de 16 de juliol de 2019,
Per tot això exposat i a proposta de l'Alcaldia,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Desestimar les al·legacions següents presentades per Esteve Gangolells i  Sampons, el dia 24 de setembre de 2019, amb número de registre 2019-E-RC-2885, pels motius que tot seguit es detallen:
Els punts 1, 2 i 3 de l’al·legació estan justificats en l’expedient de l’avanç del Pla parcial del sector F que preveia la divisió en subsectors de l’àmbit que aprovà definitivament el Ple de l’Ajuntament de Solsona, en la sessió del dia 26 de gener de 2018. En aquesta sessió plenària també s’acordà procedir a la publicació i notificació dels expedients un cop es disposés del text refós amb la incorporació de les esmenes detallades als informes respectius de la Comissió Territorial d’Urbanisme de la Catalunya Central de data 16 de gener de 2018.
La Junta de Govern Local, en sessió duta a terme el dia 10 de desembre de 2018, adoptà l’acord de publicar l’aprovació definitiva de l’avanç del Pla parcial del sector F en el Butlletí Oficial de la Província de Lleida i el Pla parcial del subsector 1 del sector F en el Diari Oficial de la Generalitat de Catalunya.
La publicació del Pla es va efectuar en el Diari Oficial de la Generalitat de Catalunya número 7785, del dia 10 de gener de 2019.
En relació al punt 4 on s’al·lega que el senyor  Gangolells disposa de la propietat del 14% de la superfície i sols se li adjudica una parcel·la enfront a les 12 que s’adjudiquen als promotors del subsector, el projecte de reparcel·lació presentat inclou el compte de liquidació provisional i les finques resultants del procés de reparcel·lació; al senyor Gangolells li corresponen un 12,6% dels drets edificatoris resultants, atenent la superfície que ell aporta, compresa dins l'àmbit del projecte de reparcel·lació. El compte de liquidació provisional mostra que un 12% són drets edificatoris i que un 0,6% són drets edificatoris no adjudicats i a compensar via indemnització. Els drets edificatoris es materialitzen en el 77,71% de la parcel·la resultant núm. 2 i en el 100% de la parcel·la resultant núm. 3.
Segon. Aprovar definitivament el projecte de reparcel·lació que desenvolupa el Pla parcial del subsector 1 del sector F "Cabana del Silo" presentat el dia 5 de març de 2020 amb núm. de registre 2020-E-RE-172, per la Junta de compensació del subsector 1 del sector F tenint en compte les consideracions que es detallen a l’informe emès per l‘arquitecte municipal i que tot seguit es detallen:
- incorporar a la documentació gràfica del projecte de reparcel·lació el plànol de superposició de finques aportades i resultants, a una escala entre 1:500 i 1:1.000 (article 150.1.e) del RLUC).
- completar el quadre de parcel·les resultants amb els terrenys de cessió per vialitat (3.522 m2) i incorporar la fitxa corresponent com a parcel·la adjudicada (en atenció a l’article 138.1 del RLUC).
- les despeses de les obres d’urbanització a incloure en el projecte de reparcel·lació seran les resultants de considerar les condicions establertes a l’acord d’aprovació definitiva del projecte d’urbanització del subsector».  
Tercer. Suspendre la tramitació de  publicació de l’aprovació definitiva fins que s’hagin incorporat a l’expedient els documents que tot seguit es detallen:
- plànol de superposició de finques aportades i resultants, a una escala entre 1:500 i 1:1.000 (article 150.1.e) del RLUC).
- quadre de parcel·les resultants completat amb els terrenys de cessió per vialitat (3.522 m2) i fitxa corresponent com a parcel·la adjudicada (en atenció a l’article 138.1 del RLUC).
- memòria actualitzada amb les despeses de les obres d’urbanització resultants de considerar les condicions establertes a l’acord d’aprovació definitiva del projecte d’urbanització del subsector.
Quart. Notificar aquesta resolució a tots els interessats.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president
[image: image2.jpg]0/ Castell, 20 / 25280 - Solsona (Solsones) / Tel. 973 48 00 50 / ajuntament@ajsolsona.cat / www.ajsolsona.cat




14

[image: image1.jpg][image: image2.jpg]